text: Vejles butikker: Stop nu - beregninger er forkerte
  11 september 2016 kl. 13.37
  De handlende i Vejle frygter deres omsætninger falder langt mere drastisk, end kommunens beregninger viser, hvis Posthusbyggeriet med indkøbscenter bliver en realitet. 
  Onsdag den 14. september i næste uge på byrådsmødet i Vejle, er det meningen at byrådet skal vedtage en ny lokalplan for Posthusgrunden midt i byen, som blandt andet indebærer et stort nyt bolig- og butiksområde. 
  Men repræsentanter for byens handelsdrivende er rasende. De mener ikke, at kommunen har lyttet til deres indsigelser, og at de kommunale bereginger er alt for optimistiske.
  Claus Brændgaard, Bryggen, Vejle: "Det nye byggeri nærmere vil betyde et fald på 23 procent, eller sagt på en anden måde, at næsten en fjerdedel af de eksisterende butikker vil dø."
  Kommunens beregninger viser, at hvis det 93.000 m2 store butiks- og boligprojekt bliver en realitet, vil omsætningen for de eksisterende erhvervsdrivende på kort sigt falde 13 procent. Men på lang sigt vil det nye område give byen en øget indtjening på cirka 20 procent.
  Ikke troværdige beregninger
  Men de tal er ikke troværdige, mener de lokale handelsdrivende, med Claus Brændgaard i spidsen, centerchef hos Steen & Støm, som ejer af butikscenter Bryggen til TV SYD.
  Nedgangen i omsætningen vil blive langt større, og helt sikkert føre til både lukning af butikker og tomme butikslokaler, mener han.
  - Steen & Strøm’s beregninger viser, baseret på omsætning fra 2015, at det nye byggeri nærmere vil betyde et fald på 23 procent, eller sagt på en anden måde, at næsten en fjerdedel af de eksisterende butikker vil dø, siger Claus Brændgaard.
  Derfor så Claus Brændgaard og de handelsdrivende i Vejle helst, at byrådsbelutningen blev udskudt nogle uger, så man kan undersøge alle tal igen.
  Vi har lyttet til indsigelserne
  Men det er Venstres Peder Hummelmose ikke enig i. Han siger til TV SYD, at byrådet har ændret i nogle af planerne efter butikkernes indsigelser, så at kommer max 20 butikker i det nye center, og at alle disse butikker skal have adgang fra gaden, så det ikke bliver et nyt indkøbscenter á la Bryggen.
  Peder Hummelmose, Venstre, Vejle Byråd: "Vi har ikke har lavet andet end at lytte, og vi har haft mange møder, og også sagt ja til at mødes med City Vejle på mandag, hvor vi alligevel er samlet i byrådet, for at se om der noget, vi har overset."
  
  - Jeg synes, vi ikke har lavet andet end at lytte, og vi har haft mange møder, og også sagt ja til at mødes med City Vejle på mandag, hvor vi alligevel er samlet i byrådet. Der tager vi et ekstra møde med dem, for at se om der er noget vi har overset, siger byrådsmedlem Peder Hummelmose.
  
  